OpenLLM-France/wikimedia huggingface dataset:
# Bolodon

Bolodon és un gènere extint de mamífers multituberculats de la família dels plagiaulàcids que visqueren a Europa i Nord-amèrica durant el Cretaci inferior. Se n'han trobat restes fòssils als Estats Units i el Regne Unit. L'espècie més grossa d'aquest grup era B. elongatus, tot i que hi ha dubtes sobre la seva filiació taxonòmica i podria ser que en realitat correspongui a un gènere diferent. Un punt en comú de totes les espècies és la presència d'estriacions a les dents.

## Referències

* ↑ Entrada «Bolodon» de la Paleobiology Database (en anglès). [Consulta: 25 agost 2023].
* 1 2 Kielan-Jaworowska, Dàixzeveg i Trofímov, 1987, p. 17.
* ↑ Kielan-Jaworowska, Z.; Hurum, J. H. «Phylogeny and Systematics of multituberculate mammals» (en anglès). Paleontology, 44, 2001, pàg. 389-429.

## Bibliografia

* Kielan-Jaworowska, Z.; Dàixzeveg, D.; Trofímov, B. A. «Early Cretaceous multituberculates from Mongolia and a comparison with Late Jurassic forms» (en anglès). Acta Palaeontologica Polonica, 32, 1-2, 1987, pàg. 3-47.
# Raoul Paoli

Raoul Paoli (Courtalain, Eure i Loir, 24 de novembre de 1887 – París, 23 de març de 1960) va ser un atleta, lluitador, remer i actor francès. El 1900 va prendre part en els Jocs Olímpics de París, on guanyà una medalla de bronze en la prova de dos amb timoner com a timoner de l'equip Rowing Club Castillon. El 1912, 1920, 1924 i 1928 disputà el llançament de pes als Jocs Olímpics, sent la millor posició la novena posició aconseguida el 1924. El 1912 també disputà la lluita grecoromana i fou l'encarregat de dur la bandera francesa en la inauguració dels Jocs. El 1928 finalitzà en 29a posició en la prova del llançament de disc.
Paoli va ser campió de França en boxa i rugbi, amb l'Stade Français. Va jugar tres partits internacionals de rugbi amb l'equip nacional francès entre 1911 i 1912. Durant la dècada de 1920 va tenir una relació sentimental amb l'atleta Violeta Morris. En 1933 va ser cofundador la Federació Francesa de Lluita Lliure Professional.

## Principals films

* La Souriante Madame Beudet (1922)
* Madame Sans-Gêne (1925)
* The Coward (1927)
* Beau Sabreur (1928)
* The Big Trail (1931)

## Referències

* ↑ «Paoli Olympic Results». sports-reference.com. Arxivat de l'original el 13 de desembre 2012. [Consulta: 20 setembre 2015].
* 1 2 «Raoul Paoli Olympic Results». sports-reference.com. Arxivat de l'original el 12 de novembre 2012. [Consulta: 20 setembre 2015].
* ↑ Violette Morris. janinetissot.fdaf.org
* ↑ John Grasso. Historical Dictionary of Wrestling. Scarecrow Press, p. 104. ISBN 978-0-8108-7926-3.
# Doris Woods

Doris Woods (Plaistow, 1 d'agost de 1902 - Caterham, 13 de setembre de 1956) va ser una gimnasta artística britànica que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en el concurs complet per equips del programa de gimnàstica.

## Referències

* ↑ «Doris Woods Olympic Results». sports-reference.com. Arxivat de l'original el 18 d’abril 2020. [Consulta: 2 juny 2018].
# Les Collades (Maldà)

Les Collades és una muntanya de 577 metres que es troba al municipi de Maldà, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Raymond Boisset

Raymond Boisset (La Pacaudière, 26 de març de 1912 - 12è districte de París, 6 de juliol de 1991) va ser un atleta francès, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa d'atletisme. En ambdues quedà eliminat en sèries.
En el seu palmarès destaca una medalla de plata en els 4x400 metres relleus del Campionat d'Europa d'atletisme de 1934. També guanyà el campionat francès dels 400 metres de 1934 i 1935.

## Millors marques

* 400 metres llisos. 47.6" (1934) Rècord d'Europa.

## Referències

* 1 2 3 «Raymond Boisset Olympic Results». sports-reference.com. Arxivat de l'original el 17 d’abril 2020. [Consulta: 18 abril 2020].
* ↑ Fitxa a trackfield.brinkster.net
# Anita Valen

Anita Valen (Porsgrunn, Telemark, 12 de desembre de 1968) és una exciclista noruega. Va guanyar sis cops el campionat nacional en ruta i sis més el de contrarellotge, i va aconseguir una medalla de bronze al Campionat del Món en ruta.
Valen va competir als Jocs Olímpics d'Estiu de 2004 i 2008. La seva millor actuació als jocs és un 14è lloc a la cursa de carretera d'Atenes 2004. Al Campionat del Món del mateix any, va guanyar la medalla de bronze. Va ser campiona de Noruega en carretera i contrarellotge un total de dotze vegades. L'any 2000 va guanyar la classificació final del Tour de Bretanya i el 2005 va guanyar el clàssic holandès Holland Hills Classic. En aquell any va competir per a l'equip belga Flanders - Capri Sonne - T-Interim i en la seva última temporada ho va fer per a l'equip holandès Flexpoint.
És coneguda també amb el nom d'Anita Valen de Vries després del seu casament amb el ciclista neerlandès Gerrit de Vries.
La seva germana Monica també s'ha dedicat al ciclisme professionalment.

## Palmarès

* 1985
** Campiona de Noruega en ruta
** Campiona de Noruega en contrarellotge
* 2000
** 1a al Tour de Bretanya
* 2002
** Campiona de Noruega en ruta
** Campiona de Noruega en critèrium
** Vencedora d'una etapa al Women's Challenge
** Vencedora d'una etapa al Tour de Feminin-Krásná Lípa
* 2003
** Campiona de Noruega en ruta
** Campiona de Noruega en contrarellotge
** Campiona de Noruega en critèrium
* 2004
** Campiona de Noruega en ruta
** Campiona de Noruega en contrarellotge
** Vencedora d'una etapa al Giro de Toscana-Memorial Michela Fanini
* 2005
** Campiona de Noruega en ruta
** Campiona de Noruega en contrarellotge
** 1a a la Holland Hills Classic
** Vencedora d'una etapa al Gran Bucle
* 2007
** Campiona de Noruega en contrarellotge
* 2008
** Campiona de Noruega en ruta
** Campiona de Noruega en contrarellotge
** Vencedora d'una etapa a la Volta a El Salvador

## Referències

* ↑ Archives, Cycling. «Anita De Vries - Valen» (en anglès). [Consulta: 6 març 2022].
* ↑ «Cycling Museum - Anita VALEN». [Consulta: 6 març 2022].
* ↑ «Olympedia – Anita Valen». [Consulta: 6 març 2022].
* ↑ Archives, Cycling. «Anita Valen» (en anglès). [Consulta: 6 març 2022].
* 1 2 «Anita Valen Bio, Stats, and Results | Olympics at Sports-Reference.com», 18-04-2020. Arxivat de l'original el 2020-04-18. [Consulta: 6 març 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Douglas Lewis

Douglas Lewis (Toronto, 6 d'agost de 1898 - Los Angeles, 19 de febrer de 1981) va ser un boxejador canadenc que va competir durant la dècada de 1920 i 1930.
El 1924 va prendre part en els Jocs Olímpics de París, on guanyà la medalla de bronze de la categoria del pes wèlter, del programa de boxa.
En finalitzar els Jocs passà a lluitar com a professional, amb un balanç de 23 victòries, 8 derrotes i 2 combats declarats nul.

## Referències

* 1 2 «Doug Lewis Olympic Results». sports-reference.com. Arxivat de l'original el 2 de març 2012. [Consulta: 9 maig 2018].
* ↑ Professional boxing record for Doug Lewis a BoxRec
# La Bassadolç

La Bassadolç és una muntanya de 466 metres que es troba al municipi de Tàrrega, a la comarca catalana de l'Urgell.
# Josep-Enric Peris i Vidal

Josep-Enric Peris i Vidal (Cabassers, 24 de setembre de 1944) és un músic i compositor català, que destaca per haver compost més de 300 obres (45 sardanes), entre les quals la Sancti Sepulcri Missa per a la consagració de la basílica de Calataiud i una peça per a la Santa Messa di Savoia.

## Dades biogràfiques

Va néixer a Cabassers, el Priorat, i quan tenia 9 anys ja tocava l'harmònica i als 14 l'harmònium a les celebracions litúrgiques de l'església parroquial. Ha compaginat la música amb la seva feina com a empleat de banca. El 1986 va estrenar la seva primera obra a Falset, un cant a Sant Gregori. Va ser director de les corals de Falset, Porrera, l'Espiga de les Corts (Barcelona). Les primeres notes les va aprendre del seu pare. i posteriorment estudià piano, harmonia, composició i cant gregorià al seminari de Tortosa, amb Vicente Gacría Julbe i Jaume Sirisi i Escoda. També fou deixeble, a Barcelona, de Joan Pich Santasusana, i a Tarragona d'Agustí Charles. Estudià direcció coral amb Manuel Cabero, Frieder Bernius i Eric Ericson, i de direcció d'orquestra amb Navarro Lara.
Actualment és director de l'orquestra Els Amics de la Catedral de Tarragona, organista de la Seu Metropolitana i Primada de Tarragona i membre del Secretaria de Múscia Sacra de l'Arquebisbat de Tarragona. Ha estrenat les seves obres a diversos llocs de Catalunya, del País Valencià i les Illes Balears, i també a Corfú (Grècia), Civitavecchia (Itàlia), Gibraltar (Regne Unit) i Jerusalem (Israel).

## Composicions destacades

El 12 de juny de 2021 estrenà la Sancti Sepulcri Missa durant la cerimònia de proclamació de la col·legiata de Calataiud com a basílica menor. L'obra, composta especialment per a aquella ocasió, li fou encarregada pels Lloctinents d'Espanya de l'Orde Eqüestre del Sant Sepulcre de Jerusalem.
Posteriorment, ha compost un Te Deum per al Papa Francesc, que li fou agraït des del Vaticà, i té un encàrrec del príncep Víctor Manuel de Savoia.

## Referències

* ↑ «Obres compostes per peris-i-vidal-josep-enric :: PortalSardanista». Arxivat de l'original el 2023-01-29. [Consulta: 28 gener 2023].
* 1 2 Pérez, Sandra ««El Vaticano me agradeció una obra que hice al Santo Padre»». Diari de Tarragona, 18-10-2022.
* ↑ Alcázar, Marta. «Josep Enric Peris, el jubilado de banca de Reus que ha compuesto una obra para el papa: "Si la estrenan, allí estaré"» (en castellà), 23-10-2022. [Consulta: 10 febrer 2023].
* ↑ «Cors o orquestra dels amics de la Catedral de Tarragona» (en català). [Consulta: 28 gener 2023].
* ↑ Cortina i Riu, Carles «La col·legiata del Sant Sepulcre de Calataiud ja és basílica menor». Catalunya Cristiana, 05-09-2021, pàg. 36-37.
* ↑ Peris i Vidal, Josep-Enric Sancti Sepulcri Missa. Santa Misa de proclamación del título de basílica menor de la real basílica colegiata del Santo Sepulcro de Calatayud, 6-2021, pàg. 7.
# Dipsalodon

Dipsalodon és un gènere extint de mamífers creodonts de la família dels oxiènids que visqueren a Nord-amèrica durant el Paleocè. Se n'han trobat restes fòssils a Wyoming (Estats Units). Les espècies d'aquest grup foren uns dels mamífers carnívors més grossos del principi del Cenozoic, després dels mesonics. El seu aspecte devia recordar el d'un toixó, amb el cos allargat i les potes curtes. Tenien el cap gros i el musell curt. Pel que fa a les dents, es caracteritzaven per molars dotades d'un metacònid ben desenvolupat. El talònid de la primera molar inferior exhibia tres cúspides (hipocònid, entoconúlid i entocònid). Les dents carnisseres no estaven particularment diferenciades.

## Referències

* 1 2 Entrada «Dipsalodon» de la Paleobiology Database (en anglès). [Consulta: 29 agost 2023].
* ↑ Rose, 2006, p. 122.

## Bibliografia

* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Castell d'Argentelles

La mansió, palau o castell d'Argentelles és una edificació defensiva situada a la comuna francesa de Villebadin, a la Normandia, França, classificat com a monument històric des d'octubre de 1966.
Va ser construït a la fi de l'edat mitjana, al segle xv, entre els anys 1414 i 1632, com a lloc avançat defensiu de la ciutat d'Exmes sota el ducat de Bretanya i ocupat per oficials anglesos. A partir de l'aplicació de l'Acta d'Unió de Bretanya l'any 1532 es va annexionar al regne francès; Enric IV va residir en ell durant l'any 1591.

## Arquitectura

El castell està format per una torre de defensa circular edificada sobre un terròs, envoltat per un fossat, annexat a la zona d'habitatge. L'any 1632 se li van afegir dues grans lluernes de pedra.

## Referències

* (en francès) Manoir d'Argentelles, XVe siècle
* (en francès) Ministeri de cultura de França: Manoir d'Argentelles
* (en francès) Patrimoine de France: Manoir d'Argentelles
# René Bougnol

René Bougnol (Montpeller, 7 de gener de 1911 - Montpeller, 20 de juny de 1956) va ser un tirador d'esgrima francès, especialista en floret, que va competir durant les dècades de 1930, 1940 i 1950.
El 1932 va prendre part en els Jocs Olímpics de Los Angeles, on disputà dues proves del programa d'esgrima. Guanyà la medalla d'or en la competició de floret per equips, mentre en la prova individual fou vuitè. Quatre anys més tard, als Jocs de Berlín, guanyà la medalla de plata en la competició de floret per equips. Un cop finalitzada la Segona Guerra Mundial, tornà a la competició. El 1948, als Jocs de Londres, guanyà la medalla d'or en la competició de floret per equips, mentre en la prova individual fou cinquè. La seva quarta i darrera participació en uns Jocs fou el 1952, a Hèlsinki, on sense sort, disputà les dues proves d'espasa del programa d'esgrima.
En el seu palmarès també destaquen dotze medalles al Campionat del Món d'esgrima, tres d'or i nou de plata.

## Referències

* 1 2 3 4 «René Bougnol Olympic Results». sports-reference.com. Arxivat de l'original el 17 d'abril 2020. [Consulta: 1r desembre 2018].
# 13a etapa del Tour de França de 2016

La 13a etapa del Tour de França de 2016 es disputà el divendres 15 de juliol de 2016 sobre un recorregut de 37,5 km entre Lo Borg de Sant Andiòu i la Cova de Pont-d'Arc. Aquesta era la primera de les dues contrarellotges individuals d'aquesta edició del Tour.

## Resultats
### Classificació de l'etapa

Font: ProCyclingStats :

### Classificació general

Font: ProCyclingStats :

### Classificació per punts

| | Ciclista | Equip | Punts |
| 1 | Peter Sagan (SVK) | Team Tinkoff | 309 |
| 2 | Mark Cavendish (GBR) | Dimension Data | 219 |
| 3 | Marcel Kittel (GER) | Lotto Soudal | 202 |

### Classificació de la muntanya

| | Ciclista | Equip | Punts |
| 1 | Thomas De Gendt (BEL) | Lotto Soudal | 89 |
| 2 | Rafał Majka (POL) | Team Tinkoff | 77 |
| 3 | Daniel Navarro (ESP) | Cofidis | 68 |

### Classificació del millor jove

| | Ciclista | Equip | Temps |
| 1 | Adam Yates (GBR) | Orica-BikeExchange | 58h 05' 36" |
| 2 | Louis Meintjes (RSA) | Lampre-Merida | + 2'03" |
| 3 | Warren Barguil (FRA) | Team Giant-Alpecin | + 5' 38" |

### Classificació per equips

| | Equip | Temps |
| 1r | BMC Racing Team | 174h 07' 01" |
| 2n | Movistar Team | + 2' 30" |
| 3r | Team Sky | + 8' 10" |

## Abandonaments

* 68 - Edward Theuns (BEL) (Trek-Segafredo): Abandona
* 121 - Thibaut Pinot (FRA) (FDJ): No surt
* 201 - Simon Gerrans (AUS) (Orica-BikeExchange): No surt

## Notes i referències

* ↑ «ÉTAPE 13 - Bourg-Saint-Andéol / La Caverne du Pont-d'Arc» (en francès). letour.fr. [Consulta: 22 juliol 2016].

## Enllaços externs

* 13a etapa al web del Tour de França
# Driekske van Bussel

Hendrikus "Driekske" van Bussel (Asten, Brabant del Nord, 18 de novembre de 1868 - Helmond, 27 d'abril de 1951) va ser un tirador amb arc neerlandès que va competir a cavall del segle xix i el segle xx.
El 1920 va prendre part en els Jocs Olímpics d'Anvers, on va disputar una prova del programa de tir, el tir a l'ocell mòbil, 28 m. per equips, en què guanyà la medalla d'or.

## Referències

* ↑ «Driekske van Bussel Olympic Results». sports-reference.com. Arxivat de l'original el 15 de desembre 2012. [Consulta: 25 juny 2017].
# Tossal de Sant Eloi

El Tossal de Sant Eloi és una muntanya de 407 metres que es troba al municipi de Tàrrega, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pangurban egiae

Pangurban egiae és una espècie extinta de mamífer carnívor de la família dels nimràvids que visqué a Nord-amèrica durant l'Eocè. Se n'han trobat restes fòssils a Califòrnia (Estats Units). Es tracta de l'única espècie del gènere Pangurban. Era un animal hipercarnívor que devia pesar uns 28 kg. El nom genèric Pangurban es refereix a Pangur Bán, el gat blanc protagonista d'un poema en irlandès antic del segle ix, mentre que el nom específic egiae fou elegit en honor de la paleontòloga japonesa Naoko Egi.

## Referències

* 1 2 Entrada «Pangurban egiae» de la Paleobiology Database (en anglès). [Consulta: 4 setembre 2023].
* ↑ Poust, A. W.; Barrett, P. Z.; Tomiya, S. «An early nimravid from California and the rise of hypercarnivorous mammals after the middle Eocene climatic optimum» (en anglès). Biology Letters, 18, 10, 2022, pàg. 20220291. DOI: 10.1098/rsbl.2022.0291.
# Castell de Carrouges

El castell de Carrouges és un castell medieval del segle xiv a la Normandia (França), administrat pel centre de monuments nacionals francesos.
Destruït durant la Guerra dels Cent Anys, i reconstruït el 1473, fou un oppidum defensiu del ducat normand de Guillem el Conqueridor. Lluís XI hi dormia i esdevingué una residència sumptuosa durant els segles de la Il·lustració.
Ha estat classificat com a monument històric des de 1927.

## Referències

* ↑ Collectif. Guide du Routard Normandie Médiévale (en francès). Hachette Tourisme, 2018-02-21, p. 117. ISBN 978-2-01-627871-0.
* ↑ Siguret, Philippe. Le château de Carrouges (en francès). FeniXX réédition numérique, 1975. ISBN 978-2-307-12127-5.
* ↑ Referència n. PA00110758, a la base de dades Mérimée, del Ministeri de Cultura francès. Château de Carrouges
# Rex Norris

Rex Norris (18 de juliol de 1899 - Ealing, 17 de setembre de 1980) va ser un jugador d'hoquei sobre herba indi que va competir durant la dècada de 1920. Era el pare de Richard Norris, medallista als Jocs de 1952.
El 1928 va prendre part en els Jocs Olímpics d'Amsterdam, on va guanyar la medalla d'or com a membre de l'equip indi en la competició d'hoquei sobre herba.
En retirar-se com a jugador exercí d'entrenador de la selecció nacional neerlandesa (1954 a 1956), italiana i mexicana.

## Referències

* 1 2 «Rex Norris Olympic Results». sports-reference.com. Arxivat de l'original el 21 d’octubre 2012. [Consulta: 8 maig 2018].
* ↑ Subaltern Sports:Politics and Sport in South Asia
# Coslada

Coslada és un municipi situat en la zona est de la Comunitat de Madrid, Espanya. Situat en el Corredor del Henares, amb una extensió d'11,7 km² i gairebé de 90.000 habitants.
Encara que és el municipi amb major densitat de l'autonomia, és un dels primers quant a zona verda per habitant. Limita a l'est amb San Fernando de Henares i en menor mida amb Madrid, i limita també amb Madrid al nord, al sud i a l'oest. Excepte el seu límit amb San Fernando, es troba pràcticament envoltat pel terme municipal de Madrid.
Coslada se situa en la Vall de l'Henares en el seu nexe amb la Conca del Jarama. Conforma una successió urbana amb San Fernando de Henares, en un encreuament de camins a la sortida nord-est de Madrid, entre les autopistes A-2, M-40 i M-45. Localitzat a escassa distància de l'aeroport internacional de Madrid-Barajas, amb accessos per ferrocarril i recentment, per la línia 7 del Metro de Madrid. Els seus límits han anat variant històricament i limitava amb poblacions algunes d'elles avui desaparegudes i altres absorbides per l'àrea metropolitana de Madrid (Ambroz, Vicálvaro o Canillejas entre altres). Avui limita amb els municipis de Madrid i San Fernando de Henares.
La seva proximitat a Madrid fa que s'enquadri en l'àrea d'influència de la capital. No obstant això, Coslada sempre s'ha configurat com una ciutat independent. Tota la franja nord del seu terme municipal està ocupada per zones industrials especialitzades en la logística i activitats complementàries al transport.
Està situada prop de la vega del riu Jarama, en el marge de la qual dret s'assenta, i serveix de límit al terme municipal en la seva part nord. De Nord a Sud per l'Est, la recorria el Teatinos, rierol que neix per sobre d'Ambroz i fluïx al Jarama. Una petita fracció del seu territori (13 ha) està inclosa en el Parc Regional del Sud-est.

## Vegeu també

* CD Coslada
# Shin Seung-chan

Shin Seung-chan (신승찬; n. 6 des 1994) és una esportista sud-coreana que competeix en bàdminton en la categoria de dobles.

## Referències

* ↑ tournamentsoftware.com
# AIVA

AIVA (sigles en anglès d'Artificial Intelligence Virtual Artist) és un algoritme d'aprenentatge profund aplicat a la composició de música mitjançant ordinadors. El juny de 2016, esdevingué el primer sistema de composició algorítmica a ser registrat com a compositor al SACEM (Société des Auteurs, Compositeurs et Éditeurs de Musique).

## Descripció

Creat el febrer de 2016, AIVA s'especialitza en composició de música Clàssica i Simfònica. És el primer compositor virtual reconegut per una societat de música (SACEM). AIVA emmagatzema una gran col·lecció d'obres de música clàssica existents (escrites per compositors humans com Bach, Beethoven, Mozart) i és capaç d'entendre conceptes de teoria musical i compondre peces pròpies. L'algoritme d'AIVA es basa en l'aprenentatge profund i en les arquitectures d'aprenentatge de reforç.

## Discografia

AIVA és un compositor publicat; el seu primer àlbum d'estudi “Genesis” va ser llançat el novembre del 2016 i compta amb 20 peces originals i 4 obres orquestrades compostes per AIVA. Les peces van ser gravades per músics humans: Olivier Hecho com a director musical de l'Orquestra Aiva Sinfonietta i Eric Breton com a pianista.
Avignon Orquestra simfònica [ORAP] també va actuar Aiva composicions dins abril 2017.

## Referències

* 1 2 «AIVA the Artificial Intelligence composing Classical Music». [Consulta: 21 octubre 2016].
* ↑ «AIVA : l'IA qui compose de la musique classique Arxivat 2016-12-29 a Wayback Machine.». [Consulta: 29 novembre 2016].
* ↑ «La musique Classique recomposée». [Consulta: 11 octubre 2016].
* ↑ Base de dades de SACEM
* ↑ «Composing the music of the future». [Consulta: 24 setembre 2016].
# Maofelis cantonensis

Maofelis cantonensis és una espècie extinta de mamífer carnívor de la família dels nimràvids que visqué a Àsia durant l'Eocè. Se n'han trobat restes fòssils a Guangdong (Xina). Es tracta de l'única espècie del gènere Maofelis. Els caràcters de dents de sabre típics dels nimràvids no estan tan desenvolupats en M. cantonensis com en altres membres de la família de períodes posteriors, tot i que les dents canines superiors ja eren relativament grosses. El nom genèric Maofelis significa 'Felis de Mao[ming]', mentre que el nom específic cantonensis significa 'cantonès' en llatí.

## Referències

* 1 2 Entrada «Maofelis cantonensis» de la Paleobiology Database (en anglès). [Consulta: 10 setembre 2023].
* ↑ Averiànov et al., 2016, p. 5.
* ↑ Averiànov et al., 2016, p. 1.

## Bibliografia

* Averiànov, A.; Obraztsova, I.; Danílov, Í.; Skutxas, P.; Jin, J. «First nimravid skull from Asia» (en anglès). Scientific Reports, 6, 25.812, 2016, pàg. 1-8. DOI: 10.1038/srep25812.
# Rhoda Rennie

Rhoda Rennie (Benoni, 2 de maig de 1909 – Johannesburg, 11 de març de 1963) va ser una nedadora sud-africana que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà tres proves del programa de natació. Guanyà la medalla de bronze en la prova dels 4x100 metres lliures, formant equip amb Marie Bedford, Freddie van der Goes i Kathleen Russell, mentre que en els 100 i 400 metres lliures quedà eliminada en sèries.

## Referències

* ↑ «Rhoda Rennie Olympic Results». sports-reference.com. Arxivat de l'original el 18 d'abril 2020. [Consulta: 31 agost 2018].